stanford-oval/wikipedia huggingface dataset:
พ.ศ. 2479
วันเกิด

6 มกราคม – เจริญศรี สอาดยิ่ง นักแสดงหญิงอาวุโสชาวไทยลูกครึ่งอเมริกา
7 มกราคม – สุนีย์ สินธุเดชะ (อาจารย์แม่) นายกสภามหาวิทยาลัยรัตนบัณฑิต, อดีตรองหัวหน้าพรรคถิ่นไทย, นักพูด พิธีกร นักแสดงหญิงชาวไทย
11 มกราคม – ดยุกฟรีดริช ออกัสแห่งอ็อลเดินบวร์ค (สิ้นพระชนม์ 9 กรกฎาคม 2560)
10 กุมภาพันธ์ – กุยเลียนา คาลันดา นักแสดงชาวอิตาลี (ถึงแก่กรรม 25 พฤศจิกายน 2561)
14 มีนาคม – อะกิโอะ มะกิ นักมวยสากลชาวญี่ปุ่น (ถึงแก่กรรม 26 เมษายน พ.ศ. 2557)
6 เมษายน – ยุทธ อังกินันทน์ อดีตรัฐมนตรี และอดีตสมาชิกสภาผู้แทนราษฎรจังหวัดเพชรบุรี 7 สมัย (ถึงแก่กรรม 17 กุมภาพันธ์ พ.ศ. 2566)
15 เมษายน – แปน โสวัณ นายกรัฐมนตรีคนที่ 32 ของประเทศกัมพูชา (ถึงแก่กรรม 29 ตุลาคม พ.ศ. 2559)
6 พฤษภาคม – อมรา อัศวนนท์ นักแสดงชาวไทย
18 มิถุนายน – พระมหาวีรกษัตรีย์นโรดม มุนีนาถ สีหนุ พระวรราชมารดา แห่งกัมพูชา
21 มิถุนายน – เมืองมนต์ สมบัติเจริญ อดีตนักร้องลูกทุ่งชื่อดัง (ถึงแก่กรรม 22 พฤศจิกายน พ.ศ. 2513)
22 มิถุนายน – สันติ ลุนเผ่ นักร้องประจำคณะดุริยางค์แห่งกองทัพไทย (ถึงแก่กรรม 10 ธันวาคม พ.ศ. 2567)
29 มิถุนายน – สมเด็จพระราชาธิบดีคิเกลิที่ 5 แห่งรวันดา พระมหากษัตริย์พระองค์สุดท้ายของประเทศรวันดา (สวรรคต 16 ตุลาคม พ.ศ. 2559)
16 กรกฎาคม – ยาซูโอะ ฟูกูดะ นักการเมืองชาวญี่ปุ่น
18 กรกฎาคม - วงจันทร์ ไพโรจน์ นักร้องลูกทุ่งและลูกกรุงชาวไทย
21 กรกฎาคม - หม่อมราชวงศ์สดศรีสุริยา จักรพันธุ์ ปันยารชุน
30 กรกฎาคม - อินฟันตาปีลาร์ ดัชเชสแห่งบาดาโคซ พระเชษฐภคินีใน อดีตสมเด็จพระราชาธิบดีควน การ์โลสแห่งสเปน
1 สิงหาคม – อีฟส์ แซงต์-โลรองต์ นักออกแบบแฟชั่นชาวฝรั่งเศส (ถึงแก่กรรม 1 มิถุนายน พ.ศ. 2551)
18 สิงหาคม – ฮีฟีเกปุนเย โปฮัมบา นักการเมืองนามิเบีย
20 สิงหาคม – ฮิเดกิ ชิรากาวะ ผู้ได้รับรางวัลโนเบลสาขาเคมีชาวญี่ปุ่น
26 สิงหาคม – เบเนดิกต์ แอนเดอร์สัน นักวิชาการชาวไอร์แลนด์ (ถึงแก่กรรม 13 ธันวาคม พ.ศ. 2558)
4 กันยายน - เจ้าหญิงอาจีกาเยฮู อัมฮา เซลาสซีแห่งเอธิโอเปีย (สิ้นพระชนม์ 23 มกราคม พ.ศ. 2519)
10 พฤศจิกายน – เฉลิมพันธ์ ศรีวิกรม์ นักธุรกิจและนักการเมืองชาวไทย (ถึงแก่กรรม 20 พฤษภาคม พ.ศ. 2554)
6 ธันวาคม - Savitri Ganesan นักแสดงหญิงชาวอินเดีย (ถึงแก่กรรม 26 ธันวาคม พ.ศ. 2524)
8 ธันวาคม – เดวิด คาร์ราดีน นักแสดงชาวอเมริกัน (ถึงแก่กรรม 4 มิถุนายน พ.ศ. 2552)
17 ธันวาคม – สมเด็จพระสันตะปาปาฟรานซิส
21 ธันวาคม – พงษ์ศักดิ์ จันทรุกขา ศิลปินชาวไทย (ถึงแก่กรรม 1 กันยายน พ.ศ. 2558)
25 ธันวาคม - เจ้าหญิงอเล็กซานดรา เลดีโอกิลวี
30 ธันวาคม – โอมาร์ บองโก นักการเมืองกาบอง (ถึงแก่กรรม 8 มิถุนายน พ.ศ. 2552)
ไม่ทราบวันเกิด - นิยม มารยาท นักร้องลูกทุ่งและนักแต่งเพลงชาวไทย
วันถึงแก่กรรม

24 มกราคม – พระเจ้าบรมวงศ์เธอ พระองค์เจ้าวาณีรัตนกัญญา (ประสูติ 27 มกราคม พ.ศ. 2401)
26 มกราคม - พระเจ้าบรมวงศ์เธอ พระองค์เจ้าอรพินทุ์เพ็ญภาค (ประสูติ 27 เมษายน พ.ศ. 2416)
28 มกราคม - พระเจ้าบรมวงศ์เธอ กรมหมื่นพงศาดิศรมหิป (ประสูติ 27 ตุลาคม พ.ศ. 2404)
29 มกราคม - สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี (ประสูติ 4 ธันวาคม พ.ศ. 2429)
14 กันยายน - พระเจ้าบรมวงศ์เธอ กรมพระกำแพงเพชรอัครโยธิน (ประสูติ 23 มกราคม พ.ศ. 2425)
รางวัล > รางวัลโนเบล

สาขาเคมี – Peter Debye
สาขาวรรณกรรม – ยูจีน แกลดสโตน โอนีล
สาขาสันติภาพ – การ์ลอส ซาเวดรา ลามัส
สาขาฟิสิกส์ – วิคทอร์ ฟรันซ์ เฮสส์, คาร์ล เดวิด แอนเดอร์สัน
สาขาสรีรวิทยาหรือการแพทย์ – เฮนรี ฮอลเลตต์ เดล, ออตโต โลเอวี
แม่น้ำแยงซี

เส้นทางแม่น้ำฉางเจียง(แยงซี)ในประเทศจีน
แม่น้ำแยงซี (จีนตัวย่อ: 扬子江; จีนตัวเต็ม: 揚子江; พินอิน: Yángzǐ jiāng; อังกฤษ: Yangtze river) หรือแม่น้ำฉางเจียง (จีนตัวย่อ: 长江; จีนตัวเต็ม: 長江; พินอิน: Cháng jiāng) เป็นแม่น้ำที่ยาวที่สุดในทวีปเอเชีย และเป็นแม่น้ำที่ยาวเป็นอันดับที่ 3 ของโลก รองจากแม่น้ำไนล์ในทวีปแอฟริกาและแม่น้ำแอมะซอนในทวีปอเมริกาใต้ แม่น้ำแยงซียาว 6,300 กิโลเมตร ต้นน้ำอยู่ที่มณฑลชิงไห่และทิเบต ในทิศตะวันตกของสาธารณรัฐประชาชนจีน และไหลมาทางทิศตะวันออก ออกสู่ทะเลจีนตะวันออก
ชื่อ

ชื่อแม่น้ำแยงซีที่คนไทยเรียกกันนั้น เป็นชื่อที่ตกทอดมาจากแม่น้ำหยางจื่อเจียง (อักษรจีนตัวเต็ม: 揚子江;อักษรจีนตัวย่อ: 扬子江; พิงอิน:Yángzǐ Jiāng) ) ซึ่งเริ่มเรียกในสมัยราชวงศ์สุย. ชื่อแม่น้ำหยางจื่อเจียงถูกเรียกตามเรือบรรทุกสินค้าในสมัยก่อนจากเมืองหยางจื่อจิน (อักษรจีน:扬子津, ความหมายว่า ข้ามหยางจึ) ในสมัยราชวงศ์หมิง ตัวเขียนของแม่น้ำหยางจึจินบางครั้งเขียนเป็น 洋子 (พินอิน: Yáng Zĭ) เนื่องจากกลุ่มแรกๆที่ได้ยินชื่อแม่น้ำหยางจึจินคือกลุ่มมิชชันนารีและพ่อค้า ชื่อแม่น้ำนี้จึงถูกเรียกแทนแม่น้ำทั้งสาย ในเวลาต่อมาชื่อของแม่น้ำหยางจื่อเจียงได้รับการพิจารณาว่าเป็นชื่อที่เกี่ยวกับประวัติศาสตร์และวรรณคดีของประเทศจีน ชื่อใหม่ของแม่น้ำหยางจื่อเจียงคือ แม่น้ำฉางเจียง (อักษรจีนตัวเต็ม:長江;อักษรจีนตัวย่อ:长江; พินอิน: Cháng Jiāng) ซึ่งมีความหมายว่า แม่น้ำสายยาว (Long River) ซึ่งชาวตะวันตกก็เรียกเช่นเดียวกันนี้ในบางครั้ง
แม่น้ำแยงซีถูกเรียกต่างชื่อกันไปตามเส้นทางของลำน้ำเช่นเดียวกับแม่น้ำหลาย ๆ สาย เช่น ต้นทางของแม่น้ำแยงซีถูกเรียกโดยชาวทิเบตว่า ตังฉวี่ (ตัวอักษรจีน:当曲, ความหมายว่า บึงแม่น้ำหรือ หนองแม่น้ำ) ตามทางของแม่น้ำแยงซีถูกเรียกว่า แม่น้ำถัวทัว (อักษรจีน: 沱沱河) ลาดลงมาอีกเรียกว่า แม่น้ำทงเทียน (อักษรจีน: 通天河, ให้ความหมายทางวรรณกรรมว่า ผ่านแม่น้ำสวรรค์) นอกจากนี้แล้วแม่น้ำแยงซียังถูกเรียกว่า แม่น้ำจินชา (อักษรจีน: 金沙江; พินอิน: Jīnshā Jiāng, ให้ความหมายทางวรรณกรรมว่า แม่น้ำหาดทรายทอง) จากเส้นทางน้ำไหลผ่านช่องแคบระหว่างเทือกเขาต่าง ๆ สู่ แม่น้ำแม่กองและ แม่น้ำสาละวิน ก่อนที่จะไหลผ่านเข้าสู่ที่ราบลุ่มเสฉวน หรือ ซื่อชวน (อักษรจีน: 四川; พินอิน: Sì Chuān) ซึ่งตั้งอยู่ด้านตะวันตกของจีน
ชาวจีนสมัยก่อนเรียกแม่น้ำแยงซีเพียงสั้น ๆ ว่า เจียง (อักษรจีน: 江; พินอิน: Jiāng) หรือ ต้าเจียง (อักษรจีน: 大江; พินอิน: Dà Jiāng, ให้ความหมายทางวรรณกรรมว่า แม่น้ำใหญ่) ซึ่งต่อมาชาวจีนเรียกแทนแม่น้ำว่า เจียง ชาวทิเบตเรียกแม่น้ำว่า บีร์ชู (ภาษาทิเบต: འབྲི་ཆུ་; วายลี่: 'bri chu, ให้ความหมายทางวรรณกรรมว่า แม่น้ำแม่วัวป่า) แม่น้ำแยงซียังถูกเรียกว่าเป็นแม่น้ำสายทองคำอีกด้วย
ภูมิศาสตร์

ต้นกำเนิดของแม่น้ำแยงซีอยู่ใต้ธารน้ำแข็งทางทิศตะวันตกของภูเขาเก้อลาตานตง (ตัวอักษรจีน: 各拉丹东; พินอิน:Gèlādāndōng) แม่น้ำแยงซีไหลผ่านไปฝั่งตะวันออกของมณฑลชิงไห่ และไหลลงไปทางใต้สู่หุบเขาที่ลึกตามแนวเส้นแบ่งเขตแดนระหว่างมณฑลเสฉวน กับ ทิเบต แล้วไหลเข้าสู่มณฑลหูหนาน หรือ ฮูนาน (อักษรจีน: 湖南; พินอิน: Húnán;) ซึ่งเส้นทางไหลเลาะ ลาด ตามหุบเขานั้นได้ลดระดับความสูงของแม่น้ำจากมากกว่า 5,000 เมตร สู่ระดับที่ต่ำกว่า 1,000 เมตร
แม่น้ำแยงซีไหลเข้าสู่ ที่ราบลุ่มเสฉวน (แอ่งเสฉวน) ณ อี๋ปิน (อักษรจีนตัวเต็ม: 宜賓; อักษรจีนตัวย่อ: 宜宾; พินอิน: Yíbīn) ซึ่งแม่น้ำแยงซีได้บรรจบกับแม่น้ำอีกหลายสาย ณ แอ่งเสฉวน นี้ จึงทำให้มีปริมาณน้ำมากขึ้นอย่างชัดเจน หลังจากนั้นแม่น้ำแยงซีก็ไหลเลาะตามเส้นแบ่งเขตระหว่างมณฑลฉงชิ่ง (อักษรจีนตัวเต็ม: 重慶; อักษรจีนตัวย่อ: 重庆; พินอิน: Chóngqìng) กับ มณฑลหูเป่ย์ (อักษรจีน: 湖北; พินอิน: Húběi) จากเส้นทางไหลเลาะตามเส้นแบ่งเขตนี้ ก่อให้เกิดซานเชี่ย (อักษรจีนตัวเต็ม: 三峽; อักษรจีนตัวย่อ: 三峡; พินอิน: Sānxiá;) อันโด่งดัง
แม่น้ำแยงซีได้รับปริมาณน้ำเพิ่มขึ้นจากทะเลสาบพัน ๆ แห่งหลังจากไหลเข้าสู่มณฑลหูเป่ย์ ทะเลสาบที่ใหญ่ที่สุดที่มาบรรจบกับแม่น้ำแยงซีคือ ทะเลสาบต้งถิง (อักษรจีน: 洞庭湖; พินอิน: Dòngtíng Hú) ซึ่งเลาะเลียบตามเส้นแบ่งเขตของมณฑลหูหนานกับมณฑลหูเป่ย์  หลังจากเข้าสู่เมืองอู๋ฮั่น (อักษรจีนตัวเต็ม: 武漢; อักษรจีนตัวย่อ: 武汉; พินอิน: Wǔhàn;) แม่น้ำแยงซีได้บรรจบกับแม่น้ำสายย่อยที่ใหญ่ที่สุด นั่นคือแม่น้ำฮั่น โดยที่แม่น้ำฮั่นนำพาปริมาณน้ำมาจากเขตทางเหนือเริ่มจากมณฑลฉ่านซี (อักษรจีนตัวเต็ม: 陝西; อักษรจีนตัวย่อ: 陕西; พินอิน: Shǎnxī)
ทะเลสาบโป๋หยาง (อักษรจีน: 鄱阳湖; พินอิน: Póyáng Hú) ที่ใหญ่ที่สุดของประเทศจีนเข้าบรรจบกับแม่น้ำแยงซีที่ปลายทางตอนเหนือของมณฑลเจียงซี (อักษรจีน: 江西; พินอิน: Jiāngxī) จากนั้นแม่น้ำแยงซีก็ได้รับปริมาณน้ำเพิ่มจากทะเลสาบและแม่น้ำใหญ่น้อยที่นับไม่ถ้วนจากเส้นทางที่ไหลผ่านเข้าสู่มณฑลอานฮุย (อักษรจีน: 安徽; พินอิน: Ānhuī) และมณฑลเจียงซู (อักษรจีนตัวเต็ม: 江蘇; อักษรจีนตัวย่อ: 江苏; พินอิน: Jiāngsū)  แล้วสุดท้ายก็ไหลผ่านลงสู่ทะเลจีนตะวันออก (อักษรจีน: 中国东海) ที่เมืองช่างไห่ หรือ เซี่ยงไฮ้ (อักษรจีน: 上海, พินอิน: Shànghǎi)
นอกจากนี้ ในประเทศ จีน แม่น้ำแยงซี เป็น 1 ในแม่น้ำ 3 สาย ที่ได้รับการขึ้นทะเบียนเป็น "แหล่งมรดกโลก" ร่วมกับ แม่น้ำโขง และ แม่น้ำสาละวิน ในเขตพื้นที่มณฑลยูนนาน ภายใต้ชื่อ พื้นที่คุ้มครองแม่น้ำขนานสามสายแห่งยูนนาน โดยพื้นที่ดังกล่าว นับได้ว่าเป็นสถานที่แห่งหนึ่งบนโลกที่มีความอุดมสมบูรณ์และความหลายหลายทางชีวภาพสูง
สภาพแวดล้อม

ในปี2007 ความวิตกกังวลว่าปลาโลมาจีน (Finless Porpoise) หรือที่ชาวพื้นเมืองรู้จักในนาม เจียงจู (Jiangzhu) มีแนวโน้มว่าจะสูญพันธุ์ตามปลาโลมาในแม่น้ำแยงซีนามว่า ป๋ายชื่อ (baiji) (อักษรจีน: 白鱀豚; พินอิน: Báijìtún) ในขณะที่ปลาโลมาพันธุ์ป๋ายชื่อถูกเปิดเผยเมื่อปี 2006 ว่าได้สูญพันธุ์ไปแล้ว
มีการเรียกร้องให้อนุรักษ์ปลาโลมาจีน ซึ่งมีจำนวนประชากรประมาณ 1,400 ตัว ปลาโลมาจีน 700-900 ตัวอาศัยอยู่ในแม่น้ำแยงซี และอีกประมาณ 500 ตัวอาศัยอยู่ในทะเลสาบต้งถิงและ ทะเลสาบโป๋หยาง (อักษรจีน: 鄱阳湖; พินอิน: Póyáng Hú)
จำนวนประชากรปลาโลมาจีนในปี 2007 ลดลงจากในปี 1997 มากกว่าครึ่ง และจำนวนประชากรปลาโลมาจีนลดลงที่ 7.3% ต่อปี
การจราจรที่คับแน่นบนผิวน้ำของแม่น้ำแยงซีได้ขับไล่ปลาโลมาจีนให้ไปอยู่ในทะเลสาบต่าง ๆ แทน ณ ทะเลสาบโป๋หยาง ซึ่งเป็นทะเลสาบน้ำจืดที่ใหญ่ที่สุดในประเทศจีน มีการขุดลอกพื้นทรายใต้ทะเลสาบเพื่อนำไปใช้ในการพัฒนาเศรษฐกิจภูมิภาคในช่วงปีหลัง ๆ ทั้งยังเป็นรายได้ที่สำคัญของภูมิภาคตามแนวทะเลสาบอีกด้วย ซึ่งโครงการขุดลอกพื้นทรายเหล่านี้เป็นปัจจัยหลักที่ส่งผลกระทบต่อประชากรสัตว์ป่าที่อาศัยอยู่ในภูมิภาคนี้ให้ถึงแก่ความตาย
การขุดลอกทำให้น้ำในทะเลสาบขุ่นมัวขึ้นอย่างมาก ส่งผลให้ปลาโลมาจีนไม่สามารถมองเห็นทางได้ไกลเหมือนเช่นแต่ก่อน จึงทำให้ปลาโลมาจีนต้องพึ่งพาระบบโซน่า (Sonar Systems) ของตนในการหลบหลีกอุปสรรคต่าง ๆ และหาอาหาร การขนส่งทางน้ำในทะเลสาบยังส่งผลกระทบต่อการได้ยินเสียงการเคลื่อนไหวของเหยื่อของปลาโลมาจีนอีกด้วย นอกจากนี้ปฏิกูลหนักจากแอมโมเนีย (Ammonia) ไนโตรเจน (Nitrogen) ฟอสฟอรัส (Phosphorus) และอื่นๆยังสร้างมลพิษอย่างสาหัสแก่พื้นที่ประมาณหนึ่งในสามส่วนของแม่น้ำสายย่อยหลัก ๆ อย่าง แม่น้ำมินเจียง (อักษรจีน: 岷江; พินอิน: Mín Jiāng) แม่น้ำถัวเจียง แม่น้ำเซียงเจียง (อักษรจีน: 湘江; พินอิน: Xiāng Jiāng) และหวงผู่ (อักษรจีน: 黃浦江; พินอิน: Huángpŭ Jiāng) ซึ่งส่งผลให้ปลาที่อาศัยอยู่ในแม่น้ำเหล่านั้นมีขนาดเล็กลง
ปลาในแม่น้ำแยงซี 3 ชนิด ที่ได้รับการขนามนามว่าเป็น ราชาปลาแห่งแยงซี ได้แก่ ปลาเตาอี๋ว์ (จีน: 刀鱼, ชื่อวิทยาศาสตร์: Coilia ectenes) ซึ่งเป็นปลาในวงศ์ปลาแมว (Engraulidae) ปลาตะลุมพุกจีน (จีน: 鲥鱼, ชื่อวิทยาศาสตร์: Tenualosa reevesii) ในวงศ์ปลาหลังเขียว (Clupeidae) และปลาปักเป้าแม่น้ำ (จีน: 河豚, ชื่อวิทยาศาสตร์: Takifugu rubripes) ในวงศ์ปลาปักเป้า (Tetraodontidae) เป็นปลาที่มีรสชาติอร่อยขึ้นชื่อมานานคู่กับแม่น้ำแห่งนี้ แต่การถูกจับในปริมาณที่มาก ประกอบภับมลภาวะที่เพิ่มขึ้น ทำให้ปลามีปริมาณลดลงเรื่อย ๆ จากเดิม ในทศวรรษที่ 1980 และจากปี 1996 ก็แทบจะไม่ได้เห็นอีกเลย หรือไม่ก็มีราคาแพงมาก
ลักษณะทางภูมิศาสตร์

แม่น้ำแยงซีที่ไหลเข้าสู่ทะเลจีนตะวันออกนั้นมีขนาดกว้างและลึกพอสำหรับการสัญจรของเรือเดินสมุทรขนาดใหญ่เป็นระยะทางหลายพันไมล์จากปากทางเข้า แม้ว่าเขื่อนสามผา (อักษรจีน: 三峽大壩; พินอิน: Sānxiá Dàbà) จะยังไม่ได้สร้างก็ตาม ต่อมาในปี 2003 เดือนมิถุนายน เขื่อนสามผา ถูกสร้างขึ้นเพื่อควบคุมปริมาณน้ำจากแม่น้ำแยงซีที่ไหลท่วมเขตการปกครองเฟิ้งเจี๋ย (อักษรจีน: 奉节县; พินอิน: Fèngjié Xiàn) จึงทำให้เขตการปกครองเฟิ้งเจี๋ยเป็นเมืองแรกที่ได้รับการคุ้มครองจากอุทกภัยและได้รับผลประโยชน์จากโครงการผลิตพลังงานไฟฟ้าจากเขื่อนสามผา
เขื่อนสามผา เป็นโครงการชลประทานแบบครอบคลุมที่ใหญ่ที่สุดในโลก และมีผลกระทบต่อภาคเกษตรกรรมของประเทศจีนเป็นอย่างมาก ฝ่ายผู้สนับสนุนโครงการชี้แจงว่า เขื่อนสามผา สามารถให้ผู้คนอาศัยตามริมฝั่งแม่น้ำแยงซีโดยไม่ได้รับผลกระทบจากอุทกภัยอย่างที่เกิดขึ้นบ่อย ๆ ในอดีต พร้อมทั้งยังจำหน่ายไฟฟ้าและลำเลียงเส้นทางน้ำให้ แม้ว่า เขื่อนสามผา จะถูกสร้างขึ้นทับเมืองต่าง ๆ (รวมถึงโบราณสถานหลายแห่ง) และส่งผลกระทบถึงการเปลี่ยนแปลงระบบนิเวศในชุมชนขนาดใหญ่
ฝ่านผู้คัดค้านโครงการชี้แจงว่าอุทกภัยที่เกิดขึ้นบริเวณแม่น้ำแยงซีแบ่งได้เป็น 3 ชนิด กล่าวคือ อุทกภัยบนที่สูง อุทกภัยบนที่ต่ำ และอุทกภัยตามเส้นทางลำน้ำ ฝ่ายผู้คัดค้านกล่าวโต้แย้งว่าที่จริงแล้ว เขื่อนสามผา ทำให้อุทกภัยบนที่สูงร้ายแรงกว่าเดิม แต่บรรเทาอุทกภัยบนที่ต่ำจนแทบไม่ได้รับผลกระทบ เส้นขีดวัดแนวน้ำตื้นของแม่น้ำแยงซีที่บันทึกอยู่ในประวัติศาสตร์จีนตลอด 1,200 ปีที่แล้ว ปัจจุบันน้ำได้ขึ้นท่วมทับเส้นวัดระดับนี้
สายการผลิตทางอุตสาหกรรมอันทันสมัย เช่น การทำเหมืองแร่ โรงงานไฟฟ้า โรงงานก่อสร้าง ถูกสร้างระนาบตามลำน้ำแยงซีเกียง ซึ่งสายการผลิตทางอุตสาหกรรมเหล่านี้มีบทบาทสำคัญต่อการเจริญเติบโตทางเศรษฐกิจในพื้นที่ ทั้งยังเป็นจุดเชื่อมระหว่างการส่งสินค้าจากต่างประเทศเข้าสู่ภายในประเทศ แม่น้ำแยงซีเป็นเส้นทางหลักในการคมนาคมขนส่งทางน้ำ บัดนี้สามารถรองรับการท่องเที่ยวทางน้ำ
ตั้งแต่ปี 2004 บริษัทเรือสำราญจากยุโรปได้นำมาตรฐานระดับสูงเข้ามา พร้อมทั้งความช่วยเหลือจากนักการโรงแรมชาวสวิตเซอร์แลนด์ ชื่อ นิโคลัส ซี โซลารี่ (Nicolas C. Solari) ช่วยกันพัฒนาและเปิดบริการเรือเดินสมุทรขนาดใหญ่สามลำ ล่องเที่ยวบนแม่น้ำแยงซี แม่น้ำแยงซีเป็นหนึ่งในลำน้ำที่มีความวุ่นวายมากที่สุด 
การคมนาคมของลำน้ำนี้ประกอบด้วยการขนส่งสินค้าจำพวก ถ่านหิน และ สินค้าอุตสาหกรรมต่าง ๆ รวมถึงการขนส่งผู้คนและนักท่องเที่ยว
ในปี 2005 ยอดการขนส่งมีถึง 795 ล้านตัน การท่องเรือใหญ่แบบกินนอนหลาย ๆ วันเพื่อไปชมทัศนียภาพของ หุบเขาซานเชี่ย กำลังเป็นที่นิยมเห็นได้จากการเจริญเติบโตทางภาคอุตสาหกรรมการท่องเที่ยวของประเทศจีน
น้ำท่วมตามแนวแม่น้ำแยงซีเป็นปัญหาใหญ่มาแต่ช้านาน ฤดูฝนในประเทศจีนเริ่มเดือนพฤษภาคม ถึงเดือนมิถุนายนในทางตอนใต้ของแม่น้ำแยงซี และเดือนกรกฎาคม ถึงเดือนสิงหาคมในทางตอนเหนือ ระบบแม่น้ำได้รับน้ำจากทางใต้และทางเหนือ ก่อเกิดปัญหาน้ำท่วมตั้งแต่เดือนพฤษภาคม ถึงเดือนสิงหาคม ซึ่งปัญหาได้ทวีความรุนแรงขึ้นและเสียหายมากขึ้น เนื่องด้วยประชากรที่อาศัยกันหนาแน่นและเมืองที่คับคั่งตามแนวเส้นทางลำน้ำแยงซีเกียง ปัญหาน้ำท่วมขนาดหนักได้พรากชีวิตผู้คนในปี 1954 ประมาณ 30,000 คน ในปี 1935 ประมาณ 142,000 คน ในปี 1931 ประมาณ 145,000 คน ในปี 1911 ประมาณ 100,001 คน
มีการสร้างเขื่อนซานเสียต้าป้า เขื่อนที่ใหญ่ที่สุดในโลกตั้งเหนือแม่น้ำแยงซี
ดูเพิ่ม

ดินดอนสามเหลี่ยมปากแม่น้ำแยงซี
หนังสืออ่านเพิ่ม

Carles, William Richard, "The Yangtse Chiang", The Geographical Journal, Vol. 12, No. 3 (Sep., 1898), pp. 225-240; Published by: Blackwell Publishing on behalf of The Royal Geographical Society (with the Institute of British Geographers)
Grover, David H. 1992  American Merchant Ships on the Yangtze, 1920-1941. Wesport, Conn.: Praeger Publishers.
Van Slyke, Lyman P. 1988. Yangtze: nature, history, and the river. A Portable Stanford Book. ISBN 0-201-08894-0
Winchester, Simon. 1996. The River at the Center of the World: A Journey up the Yangtze & Back in Chinese Time, Holt, Henry & Company, 1996, hardcover, ISBN 0-8050-3888-4; trade paperback, Owl Publishing, 1997, ISBN 0-8050-5508-8; trade paperback, St. Martins, 2004, 432 pages, ISBN 0-312-42337-3
แหล่งข้อมูลอื่น

ON THINNER ICE 如履薄冰: signs of trouble from the Water Tower of Asia, where headwaters feed into all the great rivers of Asia (by GRIP, Asia Society and MediaStorm)
โค้งแรกของแม่น้ำแยงซี ณ สือกุ (石鼓) มณฑลยูหนานโค้ง180องศา จากใต้ สู่ เหนือ
เรือประมงเหนือแม่น้ำแยงซี ณ ใกล้รุ่ง (ใกล้หนานทง)
เขื่อนสามผา ตั้งเป้าก่อสร้างเสร็จในปี 2009
ซีดาน อิกบาล

| ข้อมูลส่วนตัว |
| --- | --- | --- | --- |
ชื่อเต็ม:  ซีดาน อัมมาร อิกบาล
วันเกิด:   (2003-04-27) 27 เมษายน ค.ศ. 2003 (21 ปี)
สถานที่เกิด:  แมนเชสเตอร์ อังกฤษ
ส่วนสูง:  1.81 เมตร (5 ฟุต 11 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  ยูเทรกต์
หมายเลข:  14
สโมสรเยาวชน
2007–2012:  เซลยูไนเต็ด
2012–2021:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2021–2023 |  แมนเชสเตอร์ยูไนเต็ด |  0 |  (0) |
| 2023– |  ยูเทรกต์ |  21 |  (0) |
ทีมชาติ‡
| 2021– |  อิรัก อายุไม่เกิน 23 ปี |  3 |  (1) |
| 2022– |  อิรัก |  15 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 24 สิงหาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 31 มกราคม 2024
ซีดาน อัมมาร อิกบาล (อาหรับ: زيدان عمار إقبال; เกิด 27 เมษายน ค.ศ. 2003) เป็นนักฟุตบอลอาชีพที่เล่นในตำแหน่งกองกลางให้แก่ยูเทรกต์ในเอเรอดีวีซี เขาเกิดที่ประเทศอังกฤษและได้เล่นให้แก่ทีมชาติอิรัก
ชีวิตช่วงต้น

อิกบาลเกิดที่แมนเชสเตอร์ พ่อเป็นชาวปากีสถาน แม่เป็นชาวอิรัก เขาเคยเล่นให้แก่ทีมท้องถิ่นอย่างเซลยูไนเต็ดก่อนที่จะย้ายไปแมนเชสเตอร์ยูไนเต็ด
สโมสรอาชีพ

อิกบาลเซ็นสัญญาอาชีพฉบับแรกกับแมนเชสเตอร์ยูไนเต็ดในเดือนเมษายน ค.ศ. 2021 และลงเล่นให้แก่ทีมชุดแรกเมื่อวันที่ 8 ธันวาคม ค.ศ. 2021 โดยลงเล่นเป็นตัวสำรองในนาทีที่ 89 ในการแข่งขันยูฟ่าแชมเปียนส์ลีกนัดที่พบกับยังบอยส์ เขาเป็นผู้เล่นเอเชียที่เกิดในสหราชอาณาจักรคนแรกที่ได้ลงเล่นให้แก่สโมสร
ทีมชาติ

อิกบาลสามารถเลือกเล่นให้กับทั้งทีมชาติอังกฤษ อิรัก และปากีสถาน
เดือนพฤษภาคม ค.ศ. 2021 เขาได้รับหนังสือเดินทางอิรักและได้ลงเล่นให้แก่ทีมชาติอิรักชุดเยาวชน ในเดือนถัดมา เขาถูกเรียกติดทีมชาติอิรักรุ่นอายุไม่เกิน 20 ปีในการแข่งขันอาหรับคัพ รุ่นอายุไม่เกิน 20 ปี 2021 อย่างไรก็ตาม เขาปฏิเสธที่จะเดินทางไปร่วมแข่งขันเนื่องจากการระบาดทั่วของโควิด-19
เดือนกันยายน ค.ศ. 2021 อิกบาลถูกเรียกติดทีมชาติรุ่นอายุไม่เกิน 23 เป็นครั้งแรก และได้ลงเล่นให้แก่ทีมชาติชุดนี้ครั้งแรกเมื่อวันที่ 4 กันยายนในนัดที่พบกับสหรัฐอาหรับเอมิเรตส์ ในเดือนถัดมา เขามีชื่อติดทีมชาติในการแข่งขันฟุตบอลชิงแชมป์แห่งชาติเอเชียตะวันตกรุ่นอายุไม่เกิน 23 ปี 2021 ที่ซาอุดีอาระเบีย โดยในวันที่ 8 ตุลาคม เขาสามารถทำประตูแรกในนามทีมชาติรุ่นอายุไม่เกิน 23 ปีในฐานะกัปตันทีมได้สำเร็จ
รูปแบบการเล่น

อิกบาลเป็นกองกลางที่มีไหวพริบ เขาสามารถเล่นได้ทั้งบทบาทบ็อกซ์ทูบ็อกซ์และบทบาทเสมือนผู้เล่นหมายเลข 10
ชีวิตส่วนตัว

ในฐานะที่เป็นชาวบริติชเชื้อสายเอเชีย อิกบาลเป็นส่วนหนึ่งของคอนเทนต์ซีรีส์ของสมาคมฟุตบอลที่ให้การสนับสนุนเซาท์เอเชียนเฮอริเทจมันท์
อิกบาลนับถือศาสนาอิสลามและมีเมซุท เออซิลเป็นนักฟุตบอลต้นแบบในแรงบันดาลใจของเขา
แหล่งข้อมูลอื่น

ข้อมูลของ ซีดาน อิกบาล ที่ ซ็อกเกอร์เวย์
สิราษฎร์ อินทรโชติ

| สิราษฎร์ อินทรโชติ |
| --- | --- |
เกิด: 27 กรกฎาคม พ.ศ. 2538 (29 ปี) กรุงเทพมหานคร ประเทศไทย
ชื่ออื่น: ทู
ศิษย์เก่า: จุฬาลงกรณ์มหาวิทยาลัย
อาชีพ: นักแสดง
ปีปฏิบัติงาน: พ.ศ. 2559–ปัจจุบัน
สิราษฎร์ อินทรโชติ (เกิด 27 กรกฎาคม พ.ศ. 2538) ชื่อเล่น ทู เป็นนักแสดงชาวไทย ที่คุ้นหน้าคุ้นตากันดีกับงานแสดงมิวสิควีดีโอและงานโฆษณาอีกหลายตัว และผลงานที่ทำให้เป็นที่รู้จักคือหนังสั้นโฆษณา The Only One จาก The 1 Card และมิวสิควีดีโอเพลง ตัวปลอม ของลุลา และวง POTATO โดยทูได้มีผลงานการแสดงภาพยนตร์เรื่องแรกคือ Die Tomorrow ของเต๋อ นวพล ต่อมาทูก็ได้แสดงภาพยนตร์เรื่อง App War แอปชนแอป และผลงานภาพยนตร์เรื่องล่าสุดของทูคือภาพยนตร์เรื่อง 4 kings อาชีวะ ยุค 90’s ในบท เอก บุรณพนธ์ และมีผลงานภาพยนตร์ 4 kings 2 ในช่วงปลายปี 2566
ประวัติ

สิราษฎร์ อินทรโชติ เกิด 27 กรกฎาคม พ.ศ. 2538 จบการศึกษาระดับมัธยมศึกษาจากโรงเรียนรุ่งอรุณ และศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย
เข้าสู่วงการ

สิราษฎร์ได้ก้าวเข้าสู่วงการจากการชักชวนของรุ่นพี่กำกับ เนื่องจากสิราษฎร์อยากที่จะเป็นผู้กำกับ รุ่นพี่ให้ลองไปแสดงในมิวสิกวิดีโอก่อน นอกจากสิราษฎร์จะเป็นนักแสดง แล้วก็ยังเป็นศิลปิน ในนาม madeitwhendrunk
ผลงาน > ซีรีส์

| ปี | เรื่อง | ช่อง | แสดงเป็น |
| --- | --- | --- | --- |
| 2563 | คลับสะพานฟาย | จีเอ็มเอ็ม 25 | เจ (Ep.8) |
ผลงาน > ภาพยนตร์

| ปี | เรื่อง | แสดงเป็น |
| --- | --- | --- |
| 2560 | Die Tomorrow พรุ่งนี้ตาย | น้องชาย |
| 2561 | App War แอปชนแอป | ไต๋ |
| 2564 | ใจจำลอง | เอก |
| 2564 | 4 KINGS อาชีวะ ยุค 90’s | เอก บุรณพนธ์ |
| 2566 | 4 KINGS 2 | เอก บุรณพนธ์ |
ผลงาน > ภาพยนตร์สั้น/ภาพยนตร์โฆษณา

| ปี | เรื่อง | บทบาท | หมายเหตุ |
| --- | --- | --- | --- |
| 2559 | THE ONLY ONE จีบได้แฟนตายแล้ว | เบสท์ | A film by The 1 Card |
| 2559 | ROMPBOY - 39 | เพื่อนแฟนเมย์ |  |
| 2560 | After the Rain | ไทม์ | Mitr Phol Sugar |
| 2561 | MY MARATHON | ชายหนุ่ม | bird mini marathon project |
| 2562 | REDECORATE (ห้องที่ไม่เคยสว่าง - The Yers) | พระเอก | ALBUM DARKROOM 01 |
| 2563 | THE ONE - แอ๊บรัก...ทักค่ะ | ทู | EP.01 : The Ex-Boyfriend 01 "TOO" |
ผลงาน > พิธีกร

| ปี | รายการ | ช่อง |
| --- | --- | --- |
2566-ปัจจุบัน: ตั้งใจทำ
ผลงาน > มิวสิควิดีโอ

| ปี | เพลง | นักร้อง |
| --- | --- | --- |
| 2559 | ถามใจ | Smile Lies |
| 2559 | ตัวปลอม | POTATO-LULA |
| 2560 | ทุกวัน(if) | scrubb |
| 2560 | The Devil | STAMP |
| 2560 | เรื่องของชั้น (M.Y.B.) | GENA DESOUZA |
| 2560 | R U OK (เช็ด) | สิงโต นำโชค |
| 2562 | Status | ลุลา |
| 2562 | สุญญากาศ | โอ ศิร์ภูมิ |
| 2565 | รู้อยู่ | D GERRARD |
| 2567 | เอี๊ยด | D GERRARD  Feat. เบลล์ นิภาดา |
ผลงาน > กำกับมิวสิควิดีโอ

| ปี | เพลง | นักร้อง |
| --- | --- | --- |
| 2557 | Automatic Love | New Mandarin |
| 2560 | High | Lukpeach |
| 2560 | ไม่ไปไหน | COSTLYWOOD |
อาร์ไอเอ็ม-162 อีเอสเอสเอ็ม

|  อาร์ไอเอ็ม-162 อีเอสเอสเอ็ม  |
| --- | --- |

ชนิด: อาวุธปล่อยผิวพื้นสู่อากาศ   อาวุธปล่อยผิวพื้นสู่ผิวพื้น
แหล่งกำเนิด: สหรัฐอเมริกา
บทบาท
ประจำการ: 2004
ผู้ใช้งาน: ออสเตรเลีย, แคนาดา, ชิลี, เดนมาร์ก, ฟินแลนด์, เยอรมนี, กรีซ, ญี่ปุ่น, เม็กซิโก, เนเธอร์แลนด์, นอร์เวย์, สเปน, ไทย, ตุรกี และสหรัฐอเมริกา
ประวัติการผลิต
บริษัทผู้ผลิต: เรย์เธียน
มูลค่าต่อหน่วย: US$956,000 (FY2016) US$1,795,000 (FY2021) (เฉลี่ย)
ช่วงการผลิต: กันยายน 1998
จำนวนที่ผลิต: 2000+
ข้อมูลจำเพาะ
มวล: 620 lb (280 กก.)
ความยาว: 12 ft (3.66 ม.)
เส้นผ่าศูนย์กลาง: 10 in (254 มม.)
หัวรบ: 86 lb (39 กก.) ระเบิดแบบกระจายเศษสะเก็ด
กลไกการจุดชนวน: Proximity fuze

เครื่องยนต์: Mk 134 มอด 0 จรวดเชื้อเพลิงแข็ง
พิสัยปฏิบัติการ: 27 nmi+ (50 กม.+)
ความเร็วสูงสุด: มัค 4+
ระบบนำวิถี: การอัปเดตกลางเส้นทางผ่านดาต้าลิงก์ ระบบนำวิถีเรดาร์กึ่งแอคทีฟในช่วงปลายสำหรับรุ่น Block 1 และระบบนำวิถีแบบกึ่งแอคทีฟ/เรดาร์แอคทีฟคู่สำหรับรุ่น Block 2
ฐานยิง: Mk 41 VLS (RIM-162A/B) Mk 48 VLS (RIM-162C) Mk 56 VLS Mk 57 VLS (RIM-162F) Mk 29 box launcher (RIM-162D/G)
อาร์ไอเอ็ม-162 ESSM (RIM-162 Evolved SeaSparrow Missile (ESSM)) เป็นอาวุธปล่อยผิวพื้นสู่อากาศ ที่พัฒนาจากมิสไซล์ อาร์ไอเอ็ม-7 ซีสแปโรว์ ผลิตโดยเรย์เธียน ในภารกิจปกป้องเรือผิวน้ำจากภัยคุกคามจากอากาศยานและขีปนาวุธโจมตีเรือ สามารถบรรจุในช่องปล่อยแนวดิ่งมาร์ก 41 วีแอลเอส
แหล่งข้อมูลอื่น

Designation Systems.net: Raytheon RIM-162 ESSM
NATO SEASPARROW Project Office
NAMMO Raufoss - Nordic Ammunition Company
แม่น้ำงาว

| แม่น้ำงาว |
| --- | --- |
แม่น้ำงาวช่วงที่ไหลผ่านเมืองตัวอำเภองาว
ระบบอุทกวิทยา
แอ่งสมุทร: มหาสมุทรแปซิฟิก
ระบบแม่น้ำ: ลำน้ำสาขาแม่น้ำยม
ลุ่มน้ำประธาน: ลุ่มแม่น้ำยม
ลุ่มน้ำ: 1,800 ตร.กม.
ชื่อแหล่งน้ำ: แม่น้ำงาว
ข้อมูลทั่วไป
ประเภท: แม่น้ำ
ไหลผ่าน: อำเภองาว, อำเภอสอง
ความยาว: 98 กม.
ต้นน้ำ: ดอยผาแม่จก
ที่ตั้งของต้นน้ำ: บ้านขุนแม่งาว ตำบลบ้านร้อง อำเภองาว จังหวัดลำปาง
ระดับความสูงของต้นน้ำ: 1,267 เมตร
ท้ายน้ำ: แม่น้ำยม
ที่ตั้งของท้ายน้ำ: บ้านปากงาว ตำบลเตาปูน อำเภอสอง จังหวัดแพร่
ระดับความสูงของท้ายน้ำ: 195 เมตร
แม่น้ำงาว เป็นแม่น้ำสายหนึ่งที่มีต้นกำเนิดในอำเภองาว จังหวัดลำปาง โดยต้นน้ำอยู่ที่บริเวณดอยผาแม่จกซึ่งเป็นภูเขาลูกหนึ่งของทิวเขาผีปันน้ำตะวันออกในเขตบ้านขุนแม่งาว ตำบลบ้านร้อง อำเภองาว ไหลลงจากภูเขาสูงผ่านที่ราบลุ่มผ่านตัวอำเภองาว จากนั้นไหลตามถนนวังซ้ายสายเก่าไปบรรจบกับแม่น้ำยมที่บ้านปากงาว ตำบลเตาปูน อำเภอสอง จังหวัดแพร่ แม่น้ำงาวเป็นลำน้ำสาขาหลักของแม่น้ำยม หนึ่งในแม่น้ำสี่สายต้นกำเนิดแม่น้ำเจ้าพระยา
ลำน้ำสาขาที่สำคัญ

น้ำแม่แหง
น้ำแม่หวด
ห้วยทราย
ห้วยร่องต้า
ห้วยปงตอง
ห้วยสืน
ห้วยเหยื่อน
ห้วยเต๊า
ห้วยถ้ำ
ห้วยทาก
ห้วยแม่หละ
น้ำแม่โป่ง
น้ำแม่อ้อน
22 มิถุนายน

วันที่ 22 มิถุนายน เป็นวันที่ 173 ของปี (วันที่ 174 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 192 วันในปีนั้น
เหตุการณ์

พ.ศ. 2176 (ค.ศ. 1633) - สมณะกระทรวงหลักความเชื่อบังคับให้กาลิเลโอ กาลิเลอี เลิกเชื่อทฤษฎีดวงอาทิตย์เป็นศูนย์กลาง และยอมรับในทฤษฎีโลกเป็นศูนย์กลาง
พ.ศ. 2355 (ค.ศ. 1812) - สงครามนโปเลียน: ฝรั่งเศสโจมตีรัสเซีย
พ.ศ. 2483 (ค.ศ. 1940) - สงครามโลกครั้งที่สอง: รัฐบาลฝรั่งเศสยอมลงนามสงบศึกกับนาซีเยอรมนี
พ.ศ. 2484 (ค.ศ. 1941) - สงครามโลกครั้งที่สอง: ปฏิบัติการบาร์บารอสซาเริ่มขึ้นเมื่อฝ่ายอักษะและฟินแลนด์โจมตีสหภาพโซเวียต
พ.ศ. 2513 (ค.ศ. 1970) - ฟุตบอลโลก 1970: มีการถ่ายทอดสดฟุตบอลโลกจากประเทศเม็กซิโกเจ้าภาพมายังประเทศไทยเป็นครั้งแรก ในนัดชิงชนะเลิศ ผลปรากฏว่า บราซิล เอาชนะ อิตาลี ไปได้ 4:1
พ.ศ. 2519 (ค.ศ. 1976) - สภาผู้แทนราษฎรแห่งแคนาดาลงมติยกเลิกโทษประหารชีวิต
พ.ศ. 2521 (ค.ศ. 1978) - เจมส์ คริสตี นักดาราศาสตร์ชาวอเมริกัน ค้นพบคารอน ดาวบริวารของดาวพลูโต
พ.ศ. 2529 (ค.ศ. 1986) - ดิเอโก มาราโดนา นักฟุตบอลทีมชาติอาร์เจนตินา ทำประตูหัตถ์พระเจ้า เอาชนะทีมอังกฤษในรอบ 8 ทีมสุดท้ายของการแข่งขันฟุตบอลโลก ณ เม็กซิโกซิตี ประเทศเม็กซิโก
พ.ศ. 2533 (ค.ศ. 1990) - เวลาประมาณ 2.00 น. คณะรักษาความสงบเรียบร้อยแห่งชาติหรือ รสช. อ้างเหตุความมั่นคงบุกยึดรถถ่ายทอดของอ.ส.ม.ท. ที่จอดอยู่บริเวณหน้าวัดไผ่ตัน เขตหนองแขม กรุงเทพมหานคร
พ.ศ. 2539 (ค.ศ. 1996) - เกมส์คอมพิวเตอร์ เควก (Quake) ออกวางจำหน่าย
พ.ศ. 2545 (ค.ศ. 2002) - เกิดแผ่นดินไหวขนาด 6.5 ที่ภาคตะวันตกของประเทศอิหร่านส่งผลให้มีผู้เสียชีวิตมากกว่า 261 ราย
พ.ศ. 2548 (ค.ศ. 2005) - กองปราบปรามส่งคอมมานโดกว่า 100 นายพร้อมอาวุธครบมือ บุกเข้าจู่โจมทลายบ่อนเตาปูนแบบสายฟ้าแลบ โดยมีเฮลิคอปเตอร์สนันสนุนกำลังทางอากาศ
พ.ศ. 2550 (ค.ศ. 2007) - นายปัญญา ถนอมรอด ประธานศาลฎีกา เรียกประชุมใหญ่ศาลฎีกา เพื่อเลือกผู้พิพากษาจำนวน 9 นาย เพื่อเป็นองค์คณะของศาลฎีกาในแผนกคดีอาญาของผู้ดำรงตำแหน่งทางการเมือง